text: quousque tandem
  
  publiceret: 2020-12-04 14:12:13+01:00
  Quousque tandem er indledningsord i Ciceros første tale mod Catilina.
  Citatets fulde ordlyd er: quousque tandem abutere, Catilina, patienta nostra, der ofte oversættes: 'Hvor længe endnu, Catilina, vil du misbruge vor tålmodighed?', men den selvironiske ytring, der understreger, at nu er det slut, betyder snarere: 'Hvor langt tror du egentlig, du kan gå i din udnyttelse af min passivitet som konsul?'. Quousque tandem bruges ofte spøgefuldt ved udtryk for utålmodighed.